CELEX: 62017CN0439
Language: et
Date: 2017-07-20 00:00:00
Title: Kohtuasi C-439/17: Eelotsusetaotlus, mille on esitanud Verwaltungsgericht Hamburg (Saksamaa) 20. juulil 2017 – British American Tobacco (Germany) GmbH versus Freie und Hansestadt Hamburg

16.10.2017   
            
            
               ET
            
            
               Euroopa Liidu Teataja
            
            
               C 347/10
            
         Eelotsusetaotlus, mille on esitanud Verwaltungsgericht Hamburg (Saksamaa) 20. juulil 2017 – British American Tobacco (Germany) GmbH versus Freie und Hansestadt Hamburg
   (Kohtuasi C-439/17)
   (2017/C 347/11)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Hamburg
   
      Põhikohtuasja pooled
   
   
      Kaebaja: British American Tobacco (Germany) GmbH
   
      Vastustaja: Freie und Hansestadt Hamburg
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 3. aprilli 2014. aasta direktiivi 2014/40/EL tubaka- ja seonduvate toodete tootmist, esitlemist ja müüki käsitlevate liikmesriikide õigus- ja haldusnormide ühtlustamise kohta ning millega tunnistatakse kehtetuks direktiiv 2001/37/EÜ (1) (ELT 2014, L 127, lk 1; edaspidi „direktiiv“) artikli 7 lõike 7 esimest lauset tuleb tõlgendada nii, et keeld viia turule selliseid tubakatooteid, mis sisaldavad maitse- ja lõhnaaineid oma koostisosades, ei hõlma selliseid tubakatooteid, millel on nende koostisosades sisalduvate maitse- ja lõhnaainete tõttu eristav maitse või lõhn direktiivi artikli 2 punktis 25 esitatud määratluse tähenduses?
            
         
               2.
            
            
               Juhul kui vastus esimesele küsimusele on eitav:
               Kas direktiivi artikli 7 lõiget 14 tuleb tõlgendada nii, et üleminekukord hõlmab üksnes direktiivi artikli 7 lõike 1 esimeses lauses sätestatud keeldu viia turule selliseid tubakatooteid, millel on eristav maitse või lõhn, või ka direktiivi artikli 7 lõike 7 esimeses lauses sätestatud keeldu viia turule selliseid tubakatooteid, mis sisaldavad maitse- ja lõhnaaineid oma koostisosades?
            
         
               3.
            
            
               Juhul kui esimesele küsimusele tuleb vastata jaatavalt või teisele küsimusele tuleb vastata nii, et direktiivi artikli 7 lõige 14 hõlmab ka direktiivi artikli 7 lõike 7 esimeses lauses sätestatud keeldu viia turule selliseid tubakatooteid, mis sisaldavad maitse- ja lõhnaaineid oma koostisosades:
               Kuidas tuleb mõista väljendeid „eristava maitse või lõhnaga tubakatoode“ ja „konkreetne tootekategooria“ direktiivi artikli 7 lõikes 14?
            
         
      (1)  ELT L 127, lk 1.